CELEX: 62011TN0447
Language: mt
Date: 2011-08-09 00:00:00
Title: Kawża T-447/11: Rikors ippreżentat fid- 9 ta’ Awwissu 2011 — Catinis vs Il-Kummissjoni

8.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 298/24
            
         Rikors ippreżentat fid-9 ta’ Awwissu 2011 — Catinis vs Il-Kummissjoni
   (Kawża T-447/11)
   2011/C 298/45
   Lingwa tal-kawża: l-Ingliż
   
      Partijiet
   
   
      Rikorrent: Lian Catinis (Damasku, is-Sirja) (rappreżentant: S. Pappas, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla d-deċiżjoni kkontestata sa fejn din tirrigwarda t-tkomplija tal-investigazzjoni u r-rifjut tal-aċċess għall-fajl personali tar-rikorrent; u
            
         
               —
            
            
               tordna lill-konvenuta tbati l-ispejjeż.
            
         
      Motivi u argumenti prinċipali
   
   Preliminarjament, insostenn tar-rikors tiegħu, ir-rikorrent jinvoka ksur ta’ liġi, kif ukoll l-obbligu ta’ motivazzjoni fir-rigward tad-deċiżjoni li l-investigazzjoni ma għandhiex tingħalaq iżda li għandha titkompla lil hinn minn kull żmien raġjonevoli.
   Barra minn hekk, ir-rikorrent jinvoka ksur tal-obbligu ta’ motivazzjoni insostenn tad-deċiżjoni li ma jingħatax aċċess għall-fajl tal-investigazzjoni.
   Finalment, ir-rikorrent jallega ksur ta’ drittijiet fundamentali u ta’ prinċipji ġenerali tad-dritt, b’mod partikolari tal-prinċipju ta’ amministrazzjoni tajba, tal-preżunzjoni tal-innoċenza, u tad-drittijiet tad-difiża.